**Astrid M. Cleve von Euler** (Lidingö, Suedia, 1875eko urtarrilaren 11a - Uppsala, 1968ko apirilaren 8a) botanikari, geologo, kimikari suediarra eta Uppsalako Unibertsitateko ikertzailea izan zen. Suedian Zientzietan doktoretza lortu zuen lehen emakumea izan zen.

Bizitza
-------

Astrid Cleve mundu akademiko batean jaioa zen. Per Teodor Cleve kimikari eta irakslearen eta Alma Öhbomen alaba zen. Hasiera batean etxean hezi zen, eta 1891n Uppsalako Unibertsitatean sartu zen Historia naturala ikasteko. 1898ko maiatzaren 27an doktoretza lortu zuen Uppsalako Unibertsitatean, honako tesi honekin: Estudios sobre el tiempo de germinación y los estadios juvenil de algunos plantas de Suecia. Lortu zuen hirugarren suediarra izan zen, eta lehena diziplina zientifikoetan.

1898tik 1904ra, Stockholms högskolako Institutu Kimikoan lan egin zuen (geroago Stockholmgo Unibertsitatea), garai hartan erakunde pribatua zena. Han Hans von Euler-Chelpin Nobel saridun germaniar-suediar biokimikariarekin topo egin zuen. 1902an ezkondu ziren eta Astrid Cleve von Euler izena hartu zuen. Senarraren laguntzaile gisa lan egin zuen (elkarrekin argitaratu zuten kimika organiko arloan) eta bost seme-alaba izan zituzten; horietako bat, Ulf von Euler, fisiologoa eta Nobel sariduna izan zen geroago. 1912an dibortziatu ziren.

1911tik 1917ra, Astrid Cleve Stockholmen irakasle izan zen eta 1917tik 1923ra meatzaritzako laborategi bateko zuzendaria izan zen. Gero, herrialdearen beste muturrera joan zen bizitzera, etxalde bat maneiatuz eta ikasle pribatuak heziz. 1930ean, Uppsalako Unibertsitatera itzuli zen Kuaternarioko Geologia Institutura. 1955ean oposizio bidez irabazi zuen irakasle titularra izatea.

  

Zientzialari gisa, biologiako, Kuaternarioko geologiako eta Kimikako hainbat gai landu zituen. Diatomeetan aditua izan zen mundu osoan, eta bere *magnum opus* -a argitaratu zuen haiei buruz - *Die Diatomeen von Schweden und Finnland* bost liburukitan, lan aparta eta monumentala, ur gaziko eta ur gezako diatomeen sistematikari eta ekologiari buruzko informazioa biltzen zuena, gaur egungoak zein fosilak. Beste ikerketa garrantzitsu bat glaziar ondoko itsas mailaren aldaketak eta lur-aldatzeak izan ziren. Haren teoria – gaur egun ezeztatua – gogor kritikatu zuten haren geologo garaikideek, adibidez, Lennart von Post. Bere ikerketak argitaratzea gero eta zailagoa izan zen aldizkari arruntetan, eta azkenean bere kontura argitaratu zituen.

Algunas publicaciones
---------------------

Erreferentziak
--------------

* Florin, Maj-Britt (1968), *Astrid Cleve von Euler*. *22 Urtarrila -* 1968ko apirilaren 8a. Svensk Botanisk Tidskrift 62(4): 549-564.
* Espmark, Kristina (2005), Vetenskapskvinna utanför ramarna: Astrid Cleve von Euler och viljan att forska. Stella Arbetsrapporter (Upsala) ISSN 1650-2272 bol. 28. 87 orrialde
* «Astrid Cleve». Índice Internacional de Nombres de las Plantas (IPNI). Real Jardín Botánico de Kew, Herbario de la Universidad de Harvard y Herbario nacional Australiano (eds.).

Kanpo estekak
-------------

|  |  |
| --- | --- |
|  | **Wikispezieetan** bada informazioa gehiago, gai hau dela eta: ***Astrid Cleve*** |

* Biografía en el Museo de Historia Natural de Suecia
* Biografía y retrato en la Biblioteca Gothenburg University

[[Kategoria:1875} jaiotzak]][[Kategoria:1968} heriotzak]]